CELEX: 62019TN0188
Language: sk
Date: 2019-04-01 00:00:00
Title: Vec T-188/19: Žaloba podaná 1. apríla 2019 — Spojené kráľovstvo/Komisia

20.5.2019   
            
            
               SK
            
            
               Úradný vestník Európskej únie
            
            
               C 172/46
            
         
      Žaloba podaná 1. apríla 2019 — Spojené kráľovstvo/Komisia
      (Vec T-188/19)
      (2019/C 172/60)
      Jazyk konania: angličtina
      
         Účastníci konania
      
      
         Žalobca: Spojené kráľovstvo Veľkej Británie a Severného Írska (v zastúpení: S. Brandon, splnomocnený zástupca, T. Johnston a J. Scott, barristers)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie o schválení záverečnej správy o audite evidovanej pod referenčným číslom 14-BA262-013, v konečnom znení, tak ako bolo vláde Spojeného kráľovstva oznámené listom z 20. decembra 2018, doručeným 21. januára 2019,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na tom, že audítori sa dopustili nesprávneho právneho posúdenia tým, že sa domnievali, že sa požadujú denné časové výkazy, čím nesprávne vyložili grantové dohody.
               
            
                  2.
               
               
                  Druhý žalobný dôvod je založený na tom, že záverečná správa o audite protiprávne nenaplnila legitímne očakávania Met Office (meteorologický ústav), že jeho ex post facto systém zaznamenávania času a jeho mesačné stanovovanie nepriamych nákladov bude v súlade s požiadavkami grantových dohôd.